รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทย ตอบกระทู้ถาม สนช. เรื่อง มาตรการป้องกันและแก้ไขปัญหาการเล่นพนันฟุตบอลในกลุ่มเด็กและเยาวชน
วันศุกร์ที่ 15 มิถุนายน 2561
รัฐมนตรีช่วยว่าการกระทรวงมหาดไทย ตอบกระทู้ถาม สนช. เรื่อง มาตรการป้องกันและแก้ไขปัญหาการเล่นพนันฟุตบอลในกลุ่มเด็กและเยาวชน
รัฐมนตรีช่วยว่าการกระทรวงมหาดไทย ตอบกระทู้ถาม สนช. เรื่อง มาตรการป้องกันและแก้ไขปัญหาการเล่นพนันฟุตบอลในกลุ่มเด็กและเยาวชน
วันนี้ (15 มิ.ย.2561) เวลา 10:30 น. ณ ห้องประชุมสภาผู้แทนราษฎร ชั้น 2 อาคารรัฐสภา 1นายสุธี มากบุญรัฐมนตรีช่วยว่าการกระทรวงมหาดไทย ได้รับมอบหมายจากนายกรัฐมนตรีให้ตอบกระทู้ถามทั่วไปของนายวัลลภ ตังคณานุรักษ์สมาชิกสภานิติบัญญัติแห่งชาติเรื่อง มาตรการป้องกันและแก้ไขปัญหาการเล่นพนันบอลในกลุ่มเด็กและเยาวชนโดยมีศาสตราจารย์พิเศษ พรเพชร พิชิตชลชัย ประธานสภานิติบัญญัติแห่งชาติเป็นประธานที่ประชุม
นายสุธี มากบุญ รัฐมนตรีช่วยว่าการกระทรวงมหาดไทยกล่าวว่า รัฐบาลโดยพลเอก ประยุทธ์ จันทร์โอชา นายกรัฐมนตรี และพลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้ตระหนักและให้ความสําคัญกับ
การป้องกันและปราบปรามการเล่นพนันมาโดยตลอด ซึ่งได้กําหนดให้เป็นนโยบายในการจัดระเบียบสังคมและวางมาตรการในการปฏิบัติเพื่อการป้องกันและปราบปรามการเล่นพนันที่เกิดขึ้นในสังคมไทย และสําหรับในช่วงที่มีการแข่งขันฟุตบอลโลก 2018
ในระหว่างวันที่ 14 มิถุนายนถึง 15 กรกฎาคม 2561 นี้ รัฐบาลและหน่วยงานที่เกี่ยวข้องได้ดําเนินการเพื่อป้องกันการเล่นพนันของนักพนันโดยเฉพาะในกลุ่มเด็กและเยาวชนตามกฎหมายที่เกี่ยวข้อง ได้แก่ พระราชบัญญัติการพนัน พ.ศ. 2478 พระราชบัญญัติคุ้มครองเด็ก พ.ศ. 2546 คําสั่งคณะรักษาความสงบแห่งชาติที่ 24/2557 เรื่อง ห้ามให้มีการเล่นการพนันที่ผิดกฎหมาย คําสั่งหัวหน้าคณะรักษาความสงบแห่งชาติที่ 22/2558 เรื่อง มาตรการในการป้องกันและแก้ไขปัญหาการแข่งรถยนต์และรถจักรยานยนต์ในทางและการควบคุมสถานบริการหรือสถานปะกอบการที่เปิดให้บริการในลักษณะที่คล้ายกับสถานบริการ และที่แก้ไขเพิ่มเติมโดยคําสั่งหัวหน้าคณะรักษาความสงบแห่งชาติที่ 46/2559 และพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม
ด้านการป้องกันและปราบปรามได้บูรณาการส่วนราชการ หน่วยงาน และองค์กรที่เกี่ยวข้อง รวม 11 หน่วย ได้ร่วมลงนามบันทึกข้อตกลงความร่วมมือในการป้องกันเด็กและเยาวชนจากการพนันฟุตบอลออนไลน์ในช่วงฟุตบอลโลก 2018 เมื่อวันที่ 9 มีนาคม 2561 กําหนดมาตรการป้องกันเด็กและเยาวชนจากการพนันฟุตบอลออนไลน์ในช่วงฟุตบอลโลก 2018 ใน 4 มิติ 1. มิติการสื่อสารและสร้างความตระหนักให้แก่สังคม 2. มิติการป้องกัน 3. มิติการปราบปรามและการบังคับใช้กฎหมาย และ 4. มิติการช่วยเหลือเยียวยา ซึ่งมีมาตรการสําคัญ 8 มาตรการ ได้แก่ 1) รณรงค์ สื่อสารและสร้างความตระหนักให้แก่สังคมโดยเฉพาะเด็กและเยาวชนให้ทราบถึงผลกระทบจากการพนันฟุตบอล 2) ส่งเสริมและสนับสนุนองค์ความรู้ สถิติข้อมูลการดําเนินการเพื่อป้องกันและลดผลกระทบจากการพนันฟุตบอล 3) ส่งเสริมและสนับสนุนการดําเนินงานของสภาเด็กและเยาวชนทุกระดับและเครือข่ายเด็กและเยาวชนในการเป็นเครือข่ายเฝ้าระวัง แจ้งเบาะแส และจัดกิจกรรมป้องกันการพนันฟุตบอล 4) จัดทําสื่อประชาสัมพันธ์และคลิปรณรงค์สร้างความตระหนักให้เห็นโทษและผลกระทบจากการพนัน 5) ประชาสัมพันธ์ชี้แจงทําความเข้าใจกับผู้ประกอบการสถานบริการ ร้านอินเตอร์เน็ต และร้านเกมส์ ทุกประเภทให้ช่วยสอดส่องดูแลตรวจตราและกวดขันไม่ให้ลักลอบเล่นพนันทายผลฟุตบอล 6) เข้มงวดกวดขันพนักงานเจ้าหน้าที่ทั้งฝ่ายปกครอง ตํารวจ และพนักงานเจ้าหน้าที่ตามกฎหมายที่เกี่ยวข้อง บูรณาการร่วมกันออกตรวจตราสถานบริการ สถานบันเทิง โรงแรม ฯลฯที่เปิดให้บริการรับชมการแข่งขันฟุตบอล ซึ่งอาจแอบแฝงจัดให้มีการลักลอบเล่นการพนัน 7) รณรงค์ป้องกันและแก้ไขปัญหาการเล่นพนันฟุตบอลในสถานศึกษา โดยสํานักงานตํารวจแห่งชาติร่วมกับกระทรวงศึกษาธิการ 8) สร้างการมีส่วนร่วมของภาคประชาสังคมและประชาชนในการดําเนินการตามมาตรการป้องกันเด็กและเยาวชนจากการพนันออนไลน์ในช่วงฟุตบอลโลก 2018
ด้านการจับกุมตั้งแต่วันที่ 1 พ.ค. - 13 มิ.ย. 2561สามารถดําเนินคดี จํานวน 1,576 คดี จับกุมผู้ต้องหา 1,660 ราย นอกจากนี้ กองบังคับการปราบปรามการกระทําผิดเกี่ยวกับอาชญากรรมทางเทคโนโลยี (ปอท.) ได้ดําเนินการส่งให้กระทรวงดิจิทัลเพื่อเศรษฐกิจและสังคม (DE) ปิดกั้นเว็บไซต์ที่เข้าข่ายมีการลักลอบเล่นการพนันทายผลฟุตบอล จํานวน 54 ครั้ง ซึ่งขณะนี้อยู่ระหว่างDEตรวจสอบตามกฎหมาย
ทั้งนี้ หากพี่น้องประชาชนพบเห็นเบาะแสการกระทําผิดสามารถแจ้งได้ตามช่องทาง ดังนี้
1) สํานักงานตํารวจแห่งชาติ สายด่วน 191, 1599
2) ศูนย์ดํารงธรรมกระทรวงมหาดไทย ศูนย์ดํารงธรรมจังหวัด/อําเภอ สายด่วน 1567
3) กระทรวงศึกษาธิการ สายด่วน 1579
4) ศูนย์เฉพาะกิจคุ้มครองและช่วยเหลือเด็กนักเรียน สพฐ. สายด่วน 0-2288-5599
5) ศูนย์ช่วยเหลือสังคม กระทรวงการพัฒนาสังคมและความมั่นคงของมนุษย์ สายด่วน 1300
6) สายด่วนวัฒนธรรม หรือศูนย์ปฏิบัติการสื่อปลอดภัยและสร้างสรรค์จังหวัด สายด่วน 1765
7)กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (ปอท.) สายด่วน 0-2142-2555-60
ครั้งที่121/2561 วันที่15 มิ.ย.2561
กองสารนิเทศ สํานักงานปลัดกระทรวงมหาดไทย
โทร 0-2222431-2